Diari Oficial de la Generalitat Valenciana


Sumari del DOGV 3786, del 05-07-2000 (2000/5566)

RESOLUCIÓ de 26 de juny de 2000, de la Conselleria de Benestar Social, per la qual es modifiquen els crèdits amb què es financen les ajudes convocades mitjançant l'Ordre de 23 de novembre de 1999, d'aquesta conselleria, per la qual es convoquen ajudes econòmiques destinades a subvencionar el lloguer d'habitatge habitual en famílies en què convisquen un dels pares o tutors legals, amb un o més menors d'edat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3786

Data del DOGV
:   05-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5566


Data del document
:   26-06-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * lloguer
    * família
    * ajuda pública
    * habitatge

RESOLUCIÓ de 26 de juny de 2000, de la Conselleria de Benestar Social, per la qual es modifiquen els crèdits amb què es financen les ajudes convocades mitjançant l'Ordre de 23 de novembre de 1999, d'aquesta conselleria, per la qual es convoquen ajudes econòmiques destinades a subvencionar el lloguer d'habitatge habitual en famílies en què convisquen un dels pares o tutors legals, amb un o més menors d'edat. [2000/M5566]
  
La Conselleria de Benestar Social, mitjançant l'Ordre de 23 de novembre de 1999 (DOGV núm. 3.645), va regular i va convocar ajudes econòmiques destinades a subvencionar el lloguer d'habitatge habitual en famílies en què convisquen un dels pares o tutors legals, amb un o més menors d'edat, posteriorment, mitjançant la Resolució de 29 de febrer de 2000 (DOGV 3.707, de 13 de març), es van publicar els crèdits destinats a finançar aquestes ajudes.
  
Com que hi ha crèdit disponible i sol·licituds procedents de l'esmentada convocatòria, que poden ser ateses amb els esmentats crèdits, escau modificar la quantia assignada a l'esmentada línia. Per això, en atenció a tot allò que s'ha exposat, aquesta Conselleria de Benestar Social ha acordat la següent resolució
  
Modificar la quantia establida per a les ajudes dirigides a subvencionar el lloguer d'habitatge habitual en famílies en què convisquen un dels pares o tutors legals, amb un o més menors d'edat, per a aquest exercici, en els termes següents:
  
1. S'incrementen els següents crèdits disponibles per a resoldre en 6.997.905 pessetes (42.058,26 euros) i queda la totalitat d'aquests com seguix:
  
Denominació: lloguer primer habitatge.
  
- Projecte: 2506.
  
- Línia de subvenció: 411/00
  
- Consignació pressupostària anterior: 67.438.608 PTA (104.887,97 euros)
  
- Consignació pressupostària actual: 87.454.383 PTA (146.946,23 euros)
  
2. Els crèdits publicats tenen caràcter màxim, i no podran concedir-se subvencions una vegada esgotats tals crèdits, circumstància que es farà publicar en el Diari Oficial de la Generalitat Valenciana.
  
València, 26 de juny de 2000.- El conseller de Benestar Social: Rafael Blasco Castany.